इलाम र मोरङ विजयी 
तेह्रथुमको वसन्तपुरमा जारी प्रथम संस्करणको प्रदेश नम्बर १ स्तरीय पुरुष फुटबल प्रतियोगिता अन्तर्गत सोमबारको खेलमा मोरङ र इलाम विजयी भएका छन् । 
तेह्रथुम — तेह्रथुमको वसन्तपुरमा जारी प्रथम संस्करणको प्रदेश नम्बर १ स्तरीय पुरुष फुटबल प्रतियोगिता अन्तर्गत सोमबारको खेलमा मोरङ र इलाम विजयी भएका छन् । ओखलढुंगालाई ट्राईबेकरमा हराउँदै मोरङ विजयी भएको हो । निर्धारित समयमा दुवै टिमले बराबरी गोल गरेपछि थप गरिएको अतिरिक्त समयमा मोरङले ट्राईबकरमा ओखलढुंगालाई हराएको हो । आजै भएको अर्को खेलमा सोलुखुम्बुलाई हराउँदै इलाम विजयी भएको छ । सोलुखुम्बुलाई २–१ को गोल अन्तरले हराउँदै इलाम विजयी भएको हो ।मंगलबारको खेलमा हुने पहिलो चरणको प्रतियोगितामा पाँचथर र झापाबीच प्रतिस्पर्धा हुनेछ । त्यस्तै मंगलबार नै हुने दोस्रो चरणको खेलमा तेह्रथुम र सुनसरीले प्रतिस्पर्धा गर्नेछन् । 